Proiect

**Lege privind modificarea şi completarea unor acte legislative**

Parlamentul adoptă prezenta lege organică.

**Art. I.** – Legea nr.278 din 14.12.2007 cu privire la tutun şi la articolele din tutun (Monitorul Oficial al Republicii Moldova, 2008, nr. 47-48, art.139) cu modificările şi completările ulterioare, se modifică şi se completează după cum urmează:

1.Titlul legii va fi “Lege privind controlul tutunului”.

2. Articolul 1. Va avea următorul cuprins:

**„Articolul 1.** Obiectul şi scopul legii

(1) Prezenta lege reglementează modul şi condiţiile realizării controlului asupra producerii, prelucrării, fabricării tutunului, plasării pe piaţă şi consumului produselor din tutun.

(2) Controlul tutunului este un mecanism regulatoriu instituit de stat ce urmărește reducerea daunelor pentru sănătate generate de consumul produselor din tutun și a produselor asociate cu tutunul și de expunerea la fumul de tutun.

(3) Scopul prezentei legi este asigurarea de către stat a condiţiilor necesare pentru protejarea sănătăţii populaţiei de consecinţele consumului produselor din tutun şi de expunerea la fumul de tutun.”

3. La articolul 2., la partea de text ce se referă la noţiuni, noţiunile conform alineatelor 1-6; 10-16; 18-34; 37-42 se substituie cu următoarele:

 *„aditiv –* orice substanță conținută în produsul din tutun, în pachetul unitar care conține produsul din tutun sau în orice ambalaj exterior al acestuia cu excepția frunzelor de tutun și a altor părți naturale sau neprocesate ale frunzei de tutun;

*ambalaj exterior* – orice ambalaj în care produsul este plasat pe piață și care include un pachet unitar sau o grupare de pachete unitare. Învelișul transparent constant nu se consideră ambalaj exterior;

*aromatizator* – aditiv care conferă aromă și/sau gust;

*avertisment privind dauna fumatului* – orice avertisment, prevăzut în prezenta lege, inclusiv avertismentele textuale, avertismentele combinate privind dauna fumatului, avertismentele generale privind dauna fumatului și mesajele informaționale;

*avertisment combinat privind dauna fumatului* - orice avertisment care constă din combinarea unui avertisment textual privind dauna fumatului și a unei fotografii sau altei ilustrații corespunzătoare;

*cultivare a tutunului –* ansamblu de procese tehnologice de creștere și plantare a răsadului de tutun, de îngrijire a plantelor în câmp și de recoltare a frunzelor;

*deșeuri de tutun* – producție accesorie (însoțitoare), obținută în procesul de prelucrare a tutunului și de fabricare a produselor din tutun: vârfuri și tulpini ale plantelor de tutun, nervuri de tutun, bucăți de frunze de tutun și praf de tutun;

*document-sursă* – fişier electronic elaborat şi furnizat de Ministerul Sănătăţii, care conţine avertismentele combinate privind dauna fumatului și alte informații obligatorii care trebuie înscrise/imprimate pe ambalajele cu produse din tutun;

*emisii –* orice substanțe emise pe parcursul utilizării conform destinației a produsului din tutun și/sau a produselor asociate cu tutunul, inclusiv substanțele din fum și substanțele emise pe parcursul utilizării produselor din tutun și a produselor asociate cu tutunul care nu se fumează;

*fermentare a tutunului –* ansamblu de procese tehnologice în urma cărora în foile de tutun se produc transformări biochimice și fizice ce le îmbunătățesc calitatea, proprietățile fumative și capacitatea de păstrare îndelungată;

*fumat* - stăpânirea unui produs din tutun aprins, indiferent este sau nu inhalat activ fumul de către posesorul produsului;

*fumul de tutun* - fumul de la arderea unei țigări, narghilele sau al altui produs din tutun, inclusiv emis în mod obişnuit în combinaţie cu fumul expirat de fumător;

*industria tutunului –* totalitatea întreprinderilor care produc, importă, exportă, depozitează și/sau comercializează tutun și/sau produse din tutun;

*ingredient* - orice aditiv, frunzele de tutun și alte părți ale plantei de tutun, naturale, procesate sau neprocesate, inclusiv tutunul extins și reconstituit, precum și orice substanță, care se regăsește în produsul din tutun finit, inclusiv hârtia, filtrul, cerneala, capsulele şi adezivii;

*loc de muncă* **-** orice încăpere sau spaţiu semiînchis, utilizate în timpul serviciului sau muncii indiferent de faptul este remunerată activitatea sau nu, care include nu numai acele locuri unde se realizează nemijlocit activitatea, ci şi toate locurile adiacente sau complementare utilizate în mod obişnuit de angajați în timpul activității, inclusiv, coridoarele, lifturile, scările, antreurile, instalaţiile tehnice, bufetele, toaletele, saloanele, sălile de masă, încăperile exterioare cum ar fi atelierele şi hangarele, precum şi vehiculele utilizate în scopuri de serviciu;

*mijloc de transport public* **-** orice vehicul utilizat pentru transportul public de pasageri, ca regulă contra plată pentru obținerea profitului, inclusiv taxiurile;

*pachet unitar de produse din tutun* – cel mai mic ambalaj individual al produsului din tutun care este plasat pe piață;

*plasare pe piaţă a produselor din tutun* - acţiune de a face disponibile produsele din tutun pe piaţă, inclusiv păstrarea lor în scopul distribuirii, oferirii prin vânzare sau prin oricare altă formă de transmitere cu titlu oneros sau gratuit;

*potențial de dependență* – potențialul farmacologic al unei substanțe de a cauza dependență, o stare care afectează capacitatea unui individ de a-și controla comportamentul, de regulă, printr-un mecanism de recompensă sau de ușurare a simptomelor sevrajului sau ambele;

*prelucrare redraining a tutunului –* proces tehnologic special de prelucrare hidrotehnică a tutunului nefermentat, aplicat în complex cu alte operațiuni tehnologice de prelucrare industrială, în urma căruia în foile de tutun se produc transformări biochimice și fizice ce le îmbunătățesc calitatea, proprietățile fumative și capacitatea de păstrare îndelungată;

*produse asociate cu produsele din tutun* – produsele din ierburi pentru fumat, produsele care conțin nicotină și alte produse asemănătoare;

*produse din ierburi pentru fumat* – orice produse fabricate din plante sau ierburi, care nu conțin tutun, dar care sunt consumate prin intermediul procesului de ardere;

*produse din tutun* – produse destinate pentru a fi consumate de către consumatori, integral sau parţial constituite din tutun, modificat sau nemodificat genetic;

*produse din tutun nefumigene* – produse din tutun care nu implică procesul de combustie, inclusiv tutunul de mestecat, tutunul nazal și tutunul pentru uz oral;

*produse din tutun noi* – produse din tutun, altele decât cele plasate legal pe piață până la data intrării în vigoare a prezentei legi, precum și produsele asociate cu tutunul și care nu sunt interzise legal;

*produse care conțin nicotină* – orice produse consumabile de către consumatori prin inhalare, ingestie sau în alt mod, în care nicotina a fost adăugată pe parcursul procesului de fabricare sau se autoadministrează de către utilizator înainte de sau pe parcursul consumului;

*publicitate, promovare și sponsorizare transfrontalieră a produselor din tutun* – publicitatea, promovarea și sponsorizarea originară din teritoriul Republicii Moldova care pătrunde pe sau poate fi recepționată pe teritoriul altui stat și care include, dar nu se limitează la mijloacele, precum plasarea pe internet ori difuzarea prin intermediul tehnologiilor radio sau a altor tehnologii de comunicare și publicitatea, promovarea și sponsorizarea originară din afara teritoriului Republicii Moldova și care intră sau este destinată să intre în teritoriul Republicii Moldova;

*promovarea produselor din tutun* – alte acţiuni decât acţiunile de publicitate şi sponsorizare care au drept scop sporirea consumului produselor din tutun;

*spaţii publice* **-** toate spaţiile accesibile publicului general sau locurile utilizate de către anumite categorii sau grupuri de oameni, indiferent de regimul de proprietate sau modul de acces;

*spații publice deschise* – orice spații publice neacoperite de un acoperiș și/sau neseparate de pereți sau în alt mod vizibil;

*spații semiînchise* – orice spații care au tavan sau acoperiș și/sau pereți care îngrădesc nu mai puțin de 50% din aria suprafeței totale a spațiului, indiferent dacă construcția în cauză este permanentă sau temporară, precum şi de tipul de material utilizat pentru construcţie;

*spații publice închise* - orice spaţii care au tavan sau acoperiș și care, cu excepţia spaţiilor pentru uşi, ferestre sau pasaje, sunt complet închise, indiferent dacă construcția în cauză este permanentă sau temporară, precum şi de tipul de material utilizat pentru construcţie;

*sponsorizare a tutunului* – orice formă de contribuție la evenimente, activități, organizații sau susținere a indivizilor, care are ca scop promovarea directă sau indirectă a produselor din tutun;

*tutun care se rulează* – tutunul care poate fi folosit pentru confecționarea țigărilor de către consumatori sau vânzătorii cu amănuntul;

*tutun fermentat –* produs stabil al fermentării sau al prelucrării redraining tutunului, care corespunde documentelor normativ-tehnice;

*tutun de mestecat* – produs din tutun care nu se fumează, destinat exclusiv pentru mestecare;

*tutun nazal* – produs din tutun care nu se fumează, destinat consumului prin nas;

*tutun nefermentat – frunze de tutun supuse prelucrării postrecoltare;*

*tutun pentru uz oral* – orice produs pentru uz oral, cu excepția celor destinate pentru inhalare sau mestecare, fabricate integral sau parțial din tutun, în formă de praf sau de particule, în orice combinație, în special cel prezentat în plicuri porționate sau plicuri poroase;

*țigarete* – rulouri de tutun care pot fi fumate ca atare, altele decât trabucurile și țigările de foi, și rulouri de tutun care, prin simpla mânuire neindustrială, se introduc sau se înfășoară în tuburi de hârtie de țigarete.”

4. Capitolul I se completează cu un articol nou cu următorul conţinut:

„**Articolul 21.** Sfera de aplicare a prezentei legi

1. Reglementările din prezenta lege sunt obligatorii pentru toate persoanele fizice și juridice aflate pe teritoriul Republicii Moldova.
2. Produsele din tutun plasate pe piața internă a Republicii Moldova trebuie să corespundă prevederilor prezentei legi și normelor stabilite de Ministerul Sănătății în reglementările aprobate în baza prezentei legi.
3. Se interzice scutirea de impozite, subvenţionarea directă şi indirectă, acordarea de alocaţii din fondurile publice sau stimularea de către stat în alt mod a activităţilor legate de cultivarea şi prelucrarea tutunului, fabricarea şi comercializarea produselor din tutun.”

5. La articolul 5:

Alineatul (1), lit. d) şi lit. e) se exclud.

Alineatul (2), lit.e) se exclude.

6. La articolul 6, alin. (3) se completează la final cu sintagma „în condiţiile prevăzute de prezenta lege.”.

7. La articolul 7, alin. (1) se completează la final cu sintagma „în condiţiile prevăzute de prezenta lege.”.

8. Articolul 8 se exclude.

9. La articolul 9 alin. (2):

lit.b), sintagma „prin documentele normativ-tehnice” se substituie cu sintagma „de prezenta lege”;

lit.c), sintagma „documentelor normativ-tehnice” se substituie cu sintagma „prezentei legi”;

lit.f) se exclude.

10. Se completează cu capitolul III1 cu următorul cuprins:

„**Capitolul III1. Protecţia sănătăţii angajaţilor**

**Articolul 91**. Drepturile angajaţilor

„(1) Lucrările de cultivare, prelucrare postrecoltare şi procesare a tutunului şi fabricarea produselor din tutun se consideră lucrări cu condiţii de muncă grele şi vătămătoare. Reglementarea muncii în acest domeniu este parte componentă a legislaţiei privind sănătatea în muncă.

(2) Angajaţii la lucrările şi activităţile menţionate la alin. (1) au dreptul la protecţie socială, inclusiv la pensionare pentru limita de vârstă în condiţii avantajoase.

**Articolul 92**. Obligaţiunile agenţilor economici

Agenţii economici angajatori, care se ocupă de cultivarea, prelucrarea postrecoltare şi procesarea tutunului şi fabricarea produselor din tutun sunt obligaţi:

1. să nu antreneze femei gravide la lucrările de cultivare, recoltare, prelucrarea postrecoltare şi procesare a produselor din tutun, precum şi la fabricarea produselor din tutun:
2. să nu angajeze sau altfel să antreneze persoane în vârstă de până la 18 ani la lucrările de cultivare, recoltare, prelucrarea postrecoltare şi procesare a produselor din tutun, precum şi la fabricarea produselor din tutun.”

11. Capitolul IV va avea următorul cuprins:

 „**Capitolul IV. INGREDIENTELE ȘI EMISIILE**

 **Articolul 10.** Reglementarea ingredientelor

1. Se interzice plasarea pe piață a produselor din tutun ce conțin aditivi care:
2. contribuie la atractivitatea și conferă gust/savoare produselor din tutun;
3. cu potențial de dependență sau care contribuie la creșterea dependenței de produsele din tutun;
4. sunt toxici sau cancerigeni ori sunt potenţial cancerigeni.
5. Lista altor ingrediente care pot să se conţină în produsele din tutun plasate pe piața internă se aprobă de Ministerul Sănătății.

1. Utilizarea următorilor aditivi în produsele din tutun este interzisă:
2. vitaminelor și altor aditivi care creează impresia că produsul din tutun are efecte benefice asupra sănătății sau că prezintă pericol redus pentru sănătate;
3. cafeinei, taurinei, altor aditivi și componente stimulatoare, care se asociază cu energie și vitalitate;
4. aditivilor care au proprietăți colorante pentru emisii;
5. mentolului, vaniliei și a altor aditivi cunoscuți că provoacă efecte adverse.
6. Adaosul de aromatizatori în componentele produselor din tutun precum filtrele, hârtia, ambalajul, capsulele sau alte componente tehnice care permit modificarea intensității aromei sau a fumului este interzis. Filtrele și capsulele nu trebuie să conțină tutun.
7. Plasarea pe piață a produselor din tutun care conțin aditivi în cantități ce cresc apreciabil efectul toxic sau potențialul de dependență al produsului din tutun la etapa consumului este interzisă.
8. Ministerul Sănătății aprobă normele de aplicare a prezentului articol.
9. Plasarea pe piață a produselor din tutun, care contravin prevederilor prezentului articol se sancționează conform legislației.

**Articolul 11**. Cantitățile unor substanțe toxice și cu potenţial de dependenţă în produsele din tutun

(1) Cantitățile corespunzătoare țigaretelor plasate pe piaţa internă nu pot fi mai mare de:

1) 10 mg de gudron per ţigaretă;

2) 1 mg de nicotină per ţigaretă;

3) 10 mg de monoxid de carbon per ţigaretă.

(2) Cantitățile de gudron, nicotină şi monoxid de carbon în ţigărete se măsoară conform documentelor aprobate în modul stabilit de Ministerul Sănătății.

(3) Ministerul Sănătății prin intermediul Serviciului de supraveghere de stat a sănătății publice poate verifica corespunderea cantităților de substanțe toxice și cu potențial de dependență în produsele din tutun.

(4) Verificarea conținutului substanțelor prevăzute la alineatul (1) și corespunderea acestora actelor normative în vigoare este realizată de către laboratoarele naţionale de încercări, acreditate în modul stabilit sau de alte laboratoare acceptate de Ministerul Sănătăţii, inclusiv alte laboratoare din afara ţării, acceptate de către Organizaţia Mondială a Sănătăţii.

**Articolul 12.** Raportarea informației privind tutunul, produsele din tutun, ingredientele și emisiile.

1. Centrul Național de Sănătate Publică este instituția responsabilă de colectarea, analiza și difuzarea informației referitoare la tutun, produsele din tutun, ingrediente și emisii.
2. Agenţii economici care produc şi/sau importă produse din tutun sunt obligaţi să prezinte Centrului Național de Sănătate Publică, anterior plasării pe piață a produselor din tutun noi sau cu compoziția modificată, următoarea informaţie:

 a) lista şi cantitatea tuturor ingredientelor utilizate în procesul de fabricare a produselor din tutun, pe toate mărcile şi tipurile de produs, precum și emisiile și debitele. Lista este însoţită de o explicație care cuprinde motivele pentru care aceste ingrediente au fost incluse în respectivele produse din tutun cu indicarea funcției şi categoriei ingredientului. Lista este întocmită în ordinea descrescătoare a greutăţii fiecărui ingredient inclus în produs;

c) datele toxicologice, cunoscute producătorului sau importatorului, referitoare la ingredientele utilizate, care ard sau nu ard, cu mențiunea privitor la efectul lor asupra sănătăţii și specificarea efectelor de generare a dependenţei şi deprinderii faţă de produsele din tutun.

(3) Centrul Național de Sănătate Publică, poate cere producătorilor sau importatorilor de tutun sau de produse din tutun să efectueze orice test menit să determine debitul de alte substanţe în produsele din tutun, în vederea stabilirii efectelor pe care le au aceste substanţe asupra sănătăţii, avându-se în vedere potențialul de dependență și toxicitatea lor.

(4) Agenţii economici care produc şi/sau importă tutun și/sau produse din tutun sunt obligaţi să prezinte Centrului Național de Sănătate Publică, până la data de 30 mai, următoarea informație ce se referă la activitatea în anul precedent:

a) cantitățile de tutun materie primă și tutun fermentat, utilizate la fabricarea produselor din tutun și originea acestora;

b) volumele anuale de vânzări pentru fiecare marcă de produs din tutun, raportat în bucăți;

c) rezultatele testării emisiilor produselor din tutun fabricate și/sau plasate pe piață;

d) rezultatele studiilor pe care le au în posesie privind cercetările de piață și preferințele diferitor grupuri de consumatori, inclusiv persoanele tinere și inclusiv referitoare la ingrediente și emisii;

e) partenerii de afaceri la import și export și adresele lor;

f) valoarea taxelor achitate la buget;

g) orice plăți, cadouri sau contribuții de orice gen făcute savanților, cercetătorilor, jurnaliștilor, funcționarilor publici care dețin concomitent funcția de membru în consiliile de administrare la întreprinderile din industria tutunului sau altor funcționari publici sau persoane care au funcția de demnitate publică.

(5) Agenții economici sunt responsabili de acuratețea și plenitudinea informațiilor prezentate, sub sancţiunea prevăzută laArticolul 181.

(6) Informația prevăzută la prezentul articol se prezintă în format electronic.

(7) Ministerul Sănătății aprobă cerințele și procedura privind prezentarea informației prevăzută la alineatele (2) și (4) ale prezentului articol.

**Articolul 13.** Informarea publicului

(1) Centrul Național de Sănătate Publică plasează și actualizează sistematic pe pagina web informația privitor la produsele din tutun raportată conform articolului 12, ţinând cont, după caz, de informaţiile care constituie secret comercial și evitând prezentarea informației care poate induce în eroare.

(2) În scopul informării publicului, Centrul Național de Sănătate Publică asigură difuzarea prin intermediul paginii sale web a datelor referitoare la:

a) cantitățile substanţelor, specificate la articolul 11 alineatul (1), în tipurile/mărcile de produse din tutun plasate pe piață;

b) rezultatele determinării cantității de substanțe toxice și cu potențial de dependență în produsele din tutun plasate pe piaţa internă a Republicii Moldova şi denumirea şi adresa laboratorului care a efectuat testarea;

c) informaţia prevăzută la alin. (2) şi alin.(4) ale art.12;

d) alte date şi informaţii, cu excepţia informaţiei confidenţiale referitoare la reţete şi la formulele specifice de produs, specificate de producător drept secret comercial.

(3) Informaţiile cu privire la cantitățile de substanţe nocive, emisii şi la ingredientele utilizate, datele toxicologice şi rezultatele determinării cantității de substanțe toxice și addictive, nu se consideră confidenţiale şi sunt accesibile publicului”.

12. Se completează cu capitolul IV1 cu următorul cuprins:

”Capitolul IV1. AMBALAREA ȘI ETICHETAREA PRODUSELOR DIN TUTUN

**Articolul 131.** Cerințe generale

 (1) Pe fiecare pachet unitar de produse din tutun și pe fiecare ambalaj exterior trebuie să fie imprimate avertismente privind dauna fumatului. Textele vor fi imprimate în limba română.

(2) Avertismentele privind dauna fumatului trebuie să ocupe întreaga suprafață rezervată lor și nu trebuie să fie comentate, parafrazate sau însoțite de oricare alte texte sau imagini.

(3) Avertismentele privind dauna fumatului sunt imprimate astfel încât să fie inteligibile și să asigure vizibilitatea și integritatea lor grafică. Imprimarea avertismentelor privind dauna fumatului trebuie făcută astfel, încât acestea să nu poată fi detaşate, şterse şi nici ascunse, acoperite sau întrerupte de alte inscripții sau imagini, inclusiv marcaje de preț, marcaje de trasabilitate și urmărire/monitorizare a locației și statutului proprietății produselor în tranzit, semne distinctive de securitate sau să-și piardă coerența și unitatea în urma deschiderii pachetului unitar cu produse din tutun.

(4) Se interzice imprimarea avertismentelor privind dauna fumatului pe timbrele de acciz.

 (5) Utilizarea ambalajelor, pungilor, învelitoarelor, cutiilor sau a oricărui alt obiect care ascunde total sau parţial ori întrerupe avertismentele privind dauna fumatului sau elementele componente ale acestora este interzisă.

(6) Dimensiunile avertismentelor privind dauna fumatului se calculează în raport cu suprafața pe care se aplică, anterior deschiderii pachetului.

(7) Ministerul Sănătății stabilește cerințele privind conținutul, culoarea(ile), dimensiunile, fontul, calitatea imprimării, macheta, designul, aranjarea, prezentarea și alte cerințe referitoare la avertismentele privind dauna fumatului, informația privind cantitățile de substanțe cu potențial de dependență și toxice și emisiile și alte informații ce trebuie să apară pe ambalajul și prin etichetarea produselor din tutun.

**Articolul 132**. Avertismentele textuale privind dauna fumatului

1. Pe fiecare pachet unitar și pe fiecare ambalaj exterior al produselor din tutun care se fumează trebuie să fie imprimate următoarele:
2. avertismentul general: ”Fumatul ucide – renunțați acum”;
3. mesajul informațional: ”Fumul de tutun conține mai mult de 70 de substanțe care provoacă cancer”.
4. Avertismentul general și mesajul informațional se imprimă pe părțile laterale ale pachetului unitar. Avertismentele menționate trebuie să aibă lățimea de cel puțin 20 mm și înălțimea de cel puțin 43 mm și să acopere cel puțin 50% din suprafața pe care sunt imprimate.
5. In cazul tutunului care se rulează, mesajul informațional se imprimă pe suprafața care devine vizibilă la deschiderea pachetului unitar.
6. Ministerul Sănătății stabilește cerințele privind poziția, formatul, macheta, designul, tipul caracterelor și culoarea de fond a avertismentelor privind dauna fumatului.

**Articolul 133**. Avertismentele combinate privind dauna fumatului

(1) Avertismentele combinate privind dauna fumatului trebuie să fie imprimate pe fiecare pachet unitar și pe fiecare ambalaj exterior al produselor din tutun.

(2) Avertismentele combinate privind dauna fumatului trebuie:

a) să fie compuse dintr-un avertisment textual privind dauna fumatului menționat la alineatul (4) şi o fotografie corespunzătoare, specificate în biblioteca electronică de documente-sursă;

b) să cuprindă informații despre renunțarea la fumat, precum numărul de telefon, adresa de e-mail și/sau pagina web, destinate să informeze consumatorii despre programele disponibile de susținere a persoanelor care doresc să renunțe la fumat;

c) să acopere 75% din suprafața externă a părților anterioară și posterioară a pachetului unitar și a ambalajului exterior;

d) să expună același avertisment textual privind dauna fumatului și fotografia colorată corespunzătoare pe ambele fețe ale pachetului unitar și pe orice ambalaj exterior;

e) să fie plasate în partea de sus al pachetului unitar și a oricărui ambalaj exterior și în aceeași direcție cu alte informații care apar pe ambalaj;

f) să fie reproduse în conformitate cu formatul, macheta, designul, proporțiile și alte cerințe tehnice stabilite de Ministerul Sănătății;

e) să respecte următoarele dimensiuni pentru pachetele unitare de țigări:

- înălțimea să fie cel puțin de 64 mm;

- lățimea să fie de cel puțin 55 mm.

 (3) Avertismentele combinate privind dauna fumatului se împart în doua seturi, a cate 7, care se schimbă prin rotație semestrial. Fiecare avertisment combinat privind dauna fumatului trebuie să apară pe un număr egal de ambalaje cu produse din tutun de fiecare marcă, plasate pe piaţă în decurs de un semestru de un singur agent economic.

(4) Avertismentele textuale privind dauna fumatului sunt următoarele:

1) Fumatul cauzează 9 din 10 cancere pulmonare.

2) Fumatul cauzează cancer al gâtului și al gurii.

3) Fumatul dăunează plămânilor.

4) Fumatul cauzează atacuri de inimă.

5) Fumatul cauzează accidente vasculare cerebrale și infirmitate.

6) Fumatul blochează arterele.

7) Fumatul crește riscul de orbire.

8) Fumatul dăunează dinților și gingiilor.

9) Fumatul poate ucide fătul nenăscut.

10) Fumatul dumneavoastră dăunează copiilor, familiei și prietenilor dumneavoastră.

11) Copiii fumătorilor sunt mai predispuși să înceapă să fumeze.

12) Renunțați la fumat – rămâneți în viață pentru cei dragi.

13) Fumatul reduce fertilitatea.

14) Fumatul crește riscul de impotență.

**Articolul 134**. Etichetarea produselor din tutun care se fumează, altele decât țigaretele și tutunul care se rulează

1. Produsele din tutun care se fumează altele decât țigaretele și tutunul care se rulează se exceptează de la prevederile alineatului (1) litera b) al articolului 132 și ale articolului 133.
2. Pe fiecare pachet unitar și pe orice ambalaj exterior al produselor din tutun care se fumează, altele decât țigaretele și tutunul care se rulează, se imprimă avertismentul general privind dauna fumatului prevăzut la alineatul (1) litera a) al articolului 132, informația prevăzută la alineatul (2) litera b) și unul din avertismentele textuale, prevăzute la alineatul (4) ale articolului 133.
3. Avertismentul general privind dauna fumatului se imprimă pe suprafața cea mai vizibilă a pachetului unitar și pe orice ambalaj exterior și trebuie să acopere cel puțin 30% din suprafața externă a pachetului unitar și a ambalajului exterior.
4. Avertismentul textual privind dauna fumatului se imprimă pe partea opusă suprafeței celei mai vizibile a pachetului unitar și pe orice ambalaj exterior și trebuie să ocupe cel puțin 40% din suprafața externă a pachetului unitar și a ambalajului exterior.
5. Avertismentele textuale privind dauna fumatului se schimbă semestrial. Fiecare din aceste avertismente trebuie să apară pe un număr egal de pachete unitare cu produse din tutun de fiecare marcă.
6. Avertismentul general și avertismentele textuale privind dauna fumatului trebuie să fie:
7. imprimate cu caractere aldine negre, tip Helvetica, pe fond alb, dimensiunea caracterelor ocupând suprafața maximal posibilă din aria repartizată textului;
8. amplasate centrat pe suprafața repartizată, paralel cu marginea pachetului unitar și a ambalajului exterior;
9. încadrate într-un chenar negru cu grosimea de cel puțin 3 mm și cel mult 4 mm în interiorul suprafeței rezervate pentru avertismentul textual.

**Articolul 135**. Biblioteca electronică de documente-sursă

(1) Ministerul Sănătăţii creează și întreține o bibliotecă electronică de documente-sursă, accesibilă publicului, care va conține avertismentele combinate privind dauna fumatului prevăzute de prezenta lege.

(2) Ministerul Sănătăţii furnizează documentele-sursă în format electronic la cerere.

**Articolul 136**. Descrierea și prezentarea produselor din tutun

(1) Etichetarea, ambalarea și prezentarea pachetelor unitare, ambalajelor exterioare și a produselor din tutun ca atare nu trebuie să includă elemente sau caracteristici care:

a) promovează produsul din tutun prin mijloace false, înșelătoare sau care pot crea impresii eronate despre caracteristicile acestuia, efectele asupra sănătății, pericole sau emisii;

b) sugerează că un produs din tutun este mai puţin dăunător decât altele, inclusiv calificarea comparată a produsului de tip *light*, *medium, ultra, extra, super, slim sau altele similare,* ori că un produs din tutun are efecte vitalizante, energizante, de întinerire, naturale, organice sau alte efecte pozitive pentru sănătate sau sociale;

c) creează similitudini cu denumirile anatomice ale corpului uman, precum şi a cuvintelor care pot sugera o stare de bine, precum „roşu”, „auriu” sau a altor cuvinte similare;

d) se referă la aromă, gust, prezența sau absența aromatizatorilor sau altor aditivi;

e) se aseamănă cu produsele alimentare sau jucăriile.

(2) Elementele și caracteristicile interzise, menționate la alineatul (1) includ, dar nu se limitează la texte, simboluri, denumiri, mărci comerciale, expresii metaforice sau de alt gen, culori care induc în eroare, inserțiuni sau alte materiale adiționale, precum etichetele adezive, autocolante, materiale inserate fixate, straturi care se raclează și învelitori sau care se referă la forma produsului din tutun ca atare. Țigaretele cu diametrul mai mic de 7,5 mm se consideră că induc în eroare.

(3) Se interzice specificarea cantității de substanțe nocive pe sau în interiorul pachetelor de produse din tutun sau pe produsele din tutun ca atare, inclusiv ca parte a mărcii comerciale.

(4) Se interzice prezentarea produselor alimentare, jucăriilor şi a altor produse sub formă de pachete de produse din tutun sau care face asociere cu produsele din tutun.

(5) La confecționarea pachetelor unitare cu produse din tutun nu pot fi utilizate tehnologii speciale și pe pachete nu pot fi imprimate elemente ce pot modifica aspectul pachetului sau sustrage atenția consumatorului, acestea includ, dar nu se limitează la:

a) cerneluri care se activează la căldură și/sau fluorescente în anumite tipuri de lumină;

b) cerneluri sau ornamente care apar gradual în timp;

c) aplicații care se elimină sau se răzuiesc pentru a pune în evidență imagini sau texte;

d) aplicații reliefate.

**Articolul 137.** Prezentarea și conținutul pachetului unitar

1. Pachetul unitar de țigarete este de formă paralelipipedică.
2. Pachetul unitar cu tutun care se rulează este de forma unei pungi dreptunghiulare, cu o clapă care acoperă deschizătura. Clapa acoperă cel puțin 70% din suprafața anterioară a pachetului.
3. Pachetele unitare ale produselor din tutun altele, decât cele specificate la alineatele (1) și (2) sunt de formă paralelipipedică sau cilindrică.
4. Pachetul unitar de țigarete trebuie să conțină cel puțin 20 de țigări.
5. Pachetul unitar cu tutun care se rulează trebuie să conțină cel puțin 40 g de tutun.
6. Pachetul de țigarete nu are o deschizătură care poate fi reînchisă sau resigilată după ce deschizătura este deschisă prima oară, alta decât clapa superioară basculantă. Capacul superior basculant al unui pachet de țigarete este fixat numai de partea posterioară a pachetului.

**Articolul 138**. Trasabilitatea și semnul distinctiv de securitate

1. Toate pachetele unitare de produse din tutun se marchează cu un identificator unic.
2. Identificatorul unic trebuie să fie imprimat/aplicat astfel, încât să nu poată fi detașat, să fie inteligibil și să nu fie nici într-un fel ascuns sau întrerupt, inclusiv de timbrele de acciz și marcajele de prețuri ori la deschiderea pachetului.
3. Identificatorul unic trebuie să permită determinarea:
4. zilei și locului fabricării;
5. întreprinderii producătoare;
6. utilajului folosit la fabricarea produsului din tutun;
7. schimbul sau timpul fabricării;
8. descrierii produsului;
9. pieței de destinație pentru comerțul cu amănuntul;
10. rutei de transport preconizată;
11. importatorului, după caz;
12. rutei curente/actuale a încărcăturii de la producător până la primul punct de vânzare cu amănuntul, inclusiv a tuturor depozitelor utilizate;
13. identității tuturor cumpărătorilor de la producător până la punctul de comerț cu amănuntul;
14. facturii, înscrierilor privind numărul ordinului și a plăților tuturor cumpărătorilor de la producător până la primul vânzător cu amănuntul.
15. Toți agenții economici, implicați în comercializarea produselor din tutun de la producător până la ultimul agent economic premergător punctului de comerț cu amănuntul trebuie să dețină înregistrări privind intrarea tuturor pachetelor unitare pe care le au în posesie, precum și toate mișcările intermediare și ieșirea finală din posesia lor.
16. Producătorii de tutun asigură toți agenții economici, implicați în comercializarea produselor din tutun de la producător până la ultimul agent economic premergător punctului de comerț cu amănuntul, inclusiv importatorii, depozitele angro și companiile transportatoare cu echipamentele necesare pentru înregistrarea tuturor produselor din tutun, cumpărate, vândute, depozitate, transportate sau altfel manipulate. Echipamentele trebuie să asigure citirea și transmiterea electronică a datelor la instituția depozitară.
17. Înscrierile nu pot fi modificate sau șterse de nici unul dintre actorii implicați în comercializarea produselor din tutun, dar agentul economic care a introdus datele și alți agenți economici, implicați direct în tranzacții, precum furnizorul sau destinatarul, pot face comentarii la datele introduse anterior. Agenții economici implicați trebuie să introducă datele corecte și o referință la intrarea precedentă, care din punctul lor de vedere necesită corectare.
18. Toți producătorii și importatorii de produse din tutun trebuie să încheie contracte de depozitare a datelor cu o parte terță, care dispune de dispozitivele și mijloacele necesare pentru depozitarea datelor referitor la producătorul vizat și care este amplasată fizic în teritoriul Republicii Moldova.
19. Corespunderea părții terțe prevederilor din prezenta lege, în special independența, capacitățile sale tehnice și contractul sunt aprobate și monitorizate de Ministerul Finanțelor.
20. Partea terță care asigură depozitarea datelor își desfășoară activitatea în mod transparent și asigură accesibilitate la datele depozitate și dispozitivele de depozitare Ministerului Finanțelor, Ministerului Sănătății și Guvernului.
21. Fiecare pachet unitar cu produse din tutun plasat pe piață va avea imprimat sau aplicat astfel, încât să nu poată fi detașat, vizibil, un semn distinctiv, dovadă a securității (ne)falsificării, cu dimensiunea de cel puțin 1 cm2, inteligibil și care să nu fie nici într-un fel ascuns sau întrerupt, inclusiv de timbrele de acciz și marcajele de prețuri ori de alte elemente prevăzute de legislație.
22. Ministerul Finanțelor asigură gestionarea sistemului de semne distinctive, conform Regulamentului aprobat de către Guvern.

**Articolul 139**. Publicitatea şi promovarea prin sponsorizare a produselor din tutun

(1) Se interzice orice formă de publicitate în favoarea produselor din tutun, inclusiv publicitatea la radio şi televiziune, în presa scrisă, în publicitatea cinematografică, video, prin internet, cu folosirea reţelelor telefonice, telegrafice, ceea ce include dar nu se reduce la, publicitatea exterioară şi cea din interiorul spatiilor publice închise și spațiile semideschise, în special, publicitatea în exteriorul şi interiorul locurilor de vânzare angro şi cu amănuntul a produselor din tutun și în localurile în care se prestează servicii, publicitatea în sau pe mijloacele de transport şi prin intermediul trimiterilor poştale, precum şi publicitatea pe accesoriile pentru fumat.

(2) Se exceptează de la prevederile alin.(1) materialele promoționale destinate exclusiv pentru a fi distribuite producătorilor, importatorilor și vânzătorilor tutunului și produselor din tutun.

 (3) Se interzice stimularea vânzărilor de produse din tutun, inclusiv, prin sponsorizare sau susținere în alt mod a unor acțiuni sau inițiative publice sau comerciale.

 (4) Se interzice orice activitate care induce în eroare sau creează o închipuire eronată despre caracteristicile produsului şi despre impactul acestuia asupra sănătăţii.

 (5) Se interzice agenţilor economici din industria tutunului iniţierea sau participarea în acţiuni de sponsorizare sau acţiuni filantropice.

(6) Se interzice sponsorizarea manifestărilor şi activităţilor legate de produsele din tutun care au efect transfrontalier originar din teritoriul Republicii Moldova.

(7) Se interzice utilizarea mărcilor comerciale ale produselor din tutun la promovarea altor produse sau servicii, precum şi a mărcilor comerciale ale altor produse sau servicii la promovarea produselor din tutun.

(8) Se interzice utilizarea accesoriilor pentru fumat (scrumiere, brichete) în scopul promovării directe sau indirecte a produselor din tutun.

 (9) Se interzice oferirea gratuită sau la un preţ mai mic decât cel stabilit a produselor din tutun.

 (10) Verificarea respectării prevederilor prezentului articol se efectuează de către Agenția de Stat pentru Protecția Concurenței, Serviciul de Supraveghere de Stat a Sănătății Publice și Inspectoratul Fiscal de Stat în limita competențelor stabilite de legislația în vigoare”.

13. Se completează cu Capitolul IV2 cu următorul cuprins:

 ”Capitolul IV2. PLASAREA PE PIAȚĂ A PRODUSELOR DIN TUTUN

**Articolul 1310.** Notificarea produselor din tutun și a produselor asociate

1. Producătorii și importatorii de produse din tutun notifică Centrul Național de Sănătate Publică despre orice produs nou din tutun sau produs din tutun cu compoziția modificată, pe care intenționează să le plaseze pe piață.
2. Notificarea se transmite în format electronic cu șase luni înainte de plasarea pe piață a produsului și este însoțită de:
3. descrierea detaliată a produsului respectiv;
4. informația privind ingredientele și emisiile prevăzută la articolul 12;
5. studiile științifice disponibile privind toxicitatea, potențialul de dependență și atractivitatea produsului din tutun, în special referitor la ingrediente și emisii;
6. studiile disponibile și cercetările de piață privind preferințele diferitor grupuri de consumatori, inclusiv persoanele tinere;
7. alte informații disponibile și relevante, inclusiv referitor la analiza risc/beneficiu a produsului, efectele presupuse privind renunțarea la fumat, efectele presupuse privind inițierea fumatului și alte percepții predictibile ale consumatorului.

**Articolul 1311**. Produsele care conțin nicotină

1. Următoarele produse care conțin nicotină pot fi plasate pe piață în condițiile prevăzute la articolul 176:
2. produsele care conțin nicotină în cantitate mai mare de 2 mg pentru o unitate;
3. produsele care conțin nicotină în concentrație mai mare de 4 mg la 1 ml;
4. produsele, utilizarea cărora conform destinației, rezultă într-o concentrație plasmatică de vârf maximă medie mai mare de 4 ng de nicotină la 1 ml.
5. Fiecare pachet unitar și ambalaj exterior al produselor specificate la alineatul (1) trebuie să conțină următorul avertisment:

”Acest produs conține nicotină și poate dăuna grav sănătății tale”.

1. Avertismentul privind dauna fumatului prevăzut la alineatul (2) trebuie:
2. să corespundă cerințelor menționate la alineatul (6) al articolului 134;
3. să fie imprimat pe cele mai mari 2 suprafețe ale pachetului unitar;
4. să acopere 30% din aria externă a suprafeței corespunzătoare a pachetului unitar și a ambalajului exterior.

**Articolul 1312**. Comercializarea produselor din tutunși a produselor care conțin nicotină

(1) Se interzice plasarea pe piaţa internă a produselor din tutun care nu se fumează, inclusiv a produselor din tutun de uz oral, tutunului de mestecat și a tutunului nazal şi a produselor din ierburi pentru fumat.

(2) Importul şi plasarea pe piață a produselor din tutun și a produselor care conțin nicotină se efectuează numai după aplicarea de către producător a timbrului de acciz direct pe ambalajul cu produse din tutun. În cazul în care produsul din tutun sau produsul care conține nicotină este produs cu folie de protecţie, timbrul de acciz se aplică sub folie. Timbrul de acciz se lipeşte astfel încât să se deterioreze la deschiderea pachetului unitar cu produse din tutun sau produse care conțin nicotină.

(3) Se interzice comercializarea produselor din tutun și a produselor care conțin nicotină în alt mod decât prin vânzare-cumpărare așa ca vânzătorul și cumpărătorul să se afle fizic unul în prezența altuia..

 (4) Regulile de comercializare a produselor din tutun și produselor care conțin nicotină se stabilesc de Guvern.

**Articolul 1313**. Prevenirea accesului minorilor la produsele din tutun și produsele care conțin nicotină

 (1) Se interzice comercializarea produselor din tutun și a produselor care conțin nicotină:

a) persoanelor şi de către persoanele sub vârsta de 18 ani;

b) prin reţeaua de comerţ ambulant, la tarabe sau tejghele improvizate, prin automate comerciale;

c) prin internet;

d) fără documente justificative, eliberate de producători sau importatori, care să demonstreze provenienţa şi să asigure trasabilitatea produselor din tutun și a produselor care conțin nicotină;

e) care nu au timbre de acciz;

 f) în alt ambalaj decât cel original al producătorului sau cu ambalajul deteriorat;

h) în pachete unitare care conţin mai puţin de 20 de bucăţi de produse din tutun, din pachete unitare deschise sau la bucată.

(2) Se interzice comercializarea produselor alimentare, jucăriilor şi a altor produse care fac asociere cu produsele de tutun.

(3) Unităţile ce comercializează cu amănuntul produse din tutun și produse care conțin nicotină sunt obligate să afişeze la un loc vizibil informaţia privind interzicerea vânzării produselor din tutun și produselor care conțin nicotină persoanelor sub vârsta de 18 ani și informaţia privind cuantumul amenzii aplicate pentru nerespectarea prevederilor privind interzicerea vânzării produselor din tutun și produselor care conțin nicotină persoanelor sub vârsta de 18 ani.

(4) Pentru a se asigura că persoana care cumpără produse din tutun și produse care conțin nicotină a atins vârsta de 18 ani, vânzătorii sunt obligaţi să solicite de la cumpărător prezentarea actului de identitate sau a unui alt act oficial cu fotografia persoanei, care să ateste vârsta acesteia. În cazul în care cumpărătorul refuză să prezinte actul de identitate, vânzătorul nu are dreptul să-i vândă produse din tutun și produse care conțin nicotină.

(5) Se interzice expunerea vizibilă a produselor din tutun și a produselor care conțin nicotină în spaţiile comerciale accesibile publicului. Lista produselor din tutun și a produselor care conțin nicotină disponibile pentru comercializare şi preţurile acestora, imprimată pe hârtie albă cu caractere negre, se prezintă de către vânzător la solicitarea cumpărătorilor adulţi”.

14. Se completează cu Capitolul IV3 cu următorul cuprins:

”Capitolul IV3. PROTECŢIA ÎMPOTRIVA EXPUNERII LA FUMUL DE TUTUN

 **Articolul 1314.** Protecția împotriva expunerii la fumul de tutun în spațiile publice închise, semiînchise, locurile de muncă, transportul public și spații publice deschise

(1) Se interzice fumatul:

a) în toate spaţiile publice închise şi semiînchise, locurile de muncă, mijloacele de transport public, indiferent de regimul de proprietate sau modul de acces;

b) în toate spațiile publice deschise administrate de instituțiile medico-sanitare, de învățământ, autoritățile administrației publice centrale și locale, inclusiv pe teritoriile aferente, parcurile și terenurile de joacă și distracții pentru copii;

c) în raza de 10 metri de la intrarea în spațiile publice închise și locurile de muncă, de la ferestrele care se deschid și de la locurile/instalațiile de captare a aerului pentru spațiile publice închise și pentru locurile de muncă;

d) pe stadioane, arene, piețe și alte spaţii publice deschise pe durata evenimentelor publice distractive sau de alt gen;

e) în staţiile de transport public şi în raza de 10 metri de la acestea;

f) în mijloacele de transport private în care se află minori.

**Articolul 1315**. Obligațiunile persoanelor responsabile

(1) Angajatorii, autorităţile administrației publice locale și centrale pot extinde interdicția fumatului pe tot spațiul administrat pentru alte tipuri de instituții și organizații și locuri publice, decât cele specificate în prezenta lege.

(2) Proprietarii sau managerii spaţiilor publice, locurilor de muncă, mijloacelor de transport public, indiferent de regimul de proprietate sau modul de acces, în care fumatul este interzis, au obligaţia:

a) de a afişa pe uşa de intrare în încăperi/spații/mijloacele de transport public simbolul ce interzice fumatul (o țigaretă aprinsă într-un cerc roșu cu o bară roșie transversală de asupra) proeminent vizibil cu dimensiunea de cel puțin A5, însoțit de cuvintele „Fumatul este interzis. Fumatul în încăperi contravine legii”, precum si de informaţia referitor la serviciile de consiliere privind abandonarea fumatului şi de tratament a dependenţei de tutun. Tipul simbolului ce interzice fumatul se aprobă de Ministerul Sănătăţii;

b) sa avertizeze persoanele care fumează în locuri interzise, despre interdicţia fumatului, iar în cazul neconformării acestora interdicţiei, să anunţe poliţia.

15. Se completează cu capitolul IV4 cu următorul cuprins:

”Capitolul IV4. ASIGURAREA EFICIENȚEI POLITICILOR DE CONTROL AL TUTUNULUI

**Articolul 1316**. Interzicerea parteneriatului cu și a sprijinului industriei tutunului

Se interzice autorităţilor administrației publice centrale și locale să participe la, să susțină sau să accepte:

parteneriate cu industria tutunului, inclusiv inițiativele sau activitățile industriei tutunului descrise, caracterizate, care implică sau care pot fi percepute ca social responsabile;

acorduri cu caracter neobligatoriu sau neexecutoriu, memorandumuri de înțelegere sau înțelegeri voluntare în locul măsurilor legale de controlul tutunului;

contribuții financiare sau de resurse de alt fel, directe sau indirecte, ori implicarea în orice mod în inițiative, campanii sau programe direct sau indirect legate de controlul tutunului sau a sănătății publice și care cuprind, dar nu se limitează la programele de acces și educație a tinerilor, campanii de educație a publicului și alte inițiative;

propuneri, proiecte sau oferte de asistență pentru elaborarea sau implementarea politicilor publice de control al tutunului.

**Articolul 1317**. Interzicerea contribuțiilor voluntare din partea industriei tutunului

1. Se interzice oferirea din partea reprezentanților industriei tutunului și acceptarea de către autorităţile administrației publice centrale şi locale, alte structuri cu sau fără statut de persoană juridică care îndeplinesc funcții publice în ramura legislativă, executivă, sau judecătorească a contribuțiilor voluntare, financiare sau de altă natură, cu excepția cazurilor când aceste contribuții rezultă din prevederile legale.
2. Se interzice oferirea de către reprezentanții industriei tutunului a contribuțiilor financiare sau de altă natură, inclusiv a cadourilor pentru funcționarii publici şi persoanele cu funcţie de demnitate publică şi a membrilor familiilor acestora și solicitarea sau acceptarea de către funcționarii publici şi persoanele cu funcţie de demnitate publică şi a membrilor familiilor acestora a unor astfel de contribuții.
3. Se interzice oferirea de orice contribuții din partea reprezentanților industriei tutunului către persoane, organizații, comunități sau alte entități cu scopul direct sau indirect de promovare a produselor din tutun sau a consumului produselor din tutun și acceptarea sau facilitarea contribuțiilor din partea industriei tutunului.
4. Contribuția oferită sau făcută de reprezentanții industriei tutunului cu scopul de promovare a imaginii corporative se consideră ca fiind contribuție oferită sau făcută cu scopul de promovare a produselor din tutun sau a consumului produselor din tutun.

(5) Contribuția oferită sau făcută de către vânzătorul cu amănuntul cu scopul de promovare a industriei tutunului se consideră ca ofertă de promovare a produselor din tutun sau a consumului produselor din tutun.

**Articolul 1318.** Prevenirea și soluționarea conflictelor de interese

1. Nu pot participa la elaborarea şi implementarea politicilor publice de control al tutunului persoanele care sunt sau au fost antrenate în ultimele 24 de luni, în gestiunea întreprinderilor din industria tutunului.
2. Orice persoană implicată în elaborarea politicilor publice ce vizează controlul tutunului este obligată să declare existența intereselor personale actuale, precum și informația privitor la participarea la gestiunea sau promovarea întreprinderilor din industria tutunului în ultimele 24 luni.

**Articolul 1319**. Creșterea conștientizării și educația publicului

Ministerul Sănătății elaborează şi asigură distribuirea informaţiei despre:

a) riscurile cultivării și prelucrării tutunului;

b) consumului produselor din tutun și expunerii la fumul de tutun pentru sănătate;

c) potenţialul de dependenta și dăunător al produselor din tutun;

b) necesitatea protejării politicilor publice de control al tutunului de interesele comerciale și alte interese ale industriei tutunului și strategiile și tacticile utilizate, deschis sau voalat, de către industria tutunului pentru a submina și împiedica elaborarea și implementarea politicilor publice de control al tutunului, inclusiv prin contribuții filantropice în favoarea organizațiilor publice și private.

16. Capitolul V va avea următoarea denumire:

„Capitolul V. CONTROLUL DE STAT ÎN DOMENIUL PROTECȚIEI SĂNĂTĂȚII DE EXPUNEREA LA FUMUL DE TUTUN ȘI CONSUMUL PRODUSELOR DIN TUTUN”

17. **Articolul 18** va avea următoarea denumire: „Licenţierea activităților în industria tutunului. În tot textului articolului 18 cuvintele „articolelor din tutun” se substituie cu „produselor din tutun”, iar alineatele (3) – (6) se exclud.

18. Se completează cu articolul 18**1** cu următorul cuprins:

„ **Articolul 181**. Retragerea licenței.

(1) Licenţa pentru importul, fabricarea şi comercializarea tutunului şi a produselor din tutun se retrage în următoarele cazuri:

a) plasarea pe piață a produselor din tutun neetichetate în conformitate cu legislația în vigoare privind plasarea pe piață a produselor din tutun și fără aplicarea sau cu aplicarea neconformă a avertismentelor privind dauna fumatului;

b) nerespectarea legislației privind interzicerea publicității produselor din tutun și privind interzicerea sponsorizării;

c) nerespectarea legislației privind prezentarea informației/raportarea despre tutun și produsele din tutun și activitățile legate de aceste produse;”.

(2) Retragerea licenţei se efectuează de organul de licenţiere la sesizarea organelor constatatoare ale încălcărilor specificate la alin.(1).

19. Articolul 19 va avea următorul cuprins:

 **”Articolul 19.** Supravegherea consumului produselor din tutun și expunerii la fumul de tutun

1. Ministerul Sănătăţii este responsabil de :
2. monitorizarea consumului produselor din tutun și expunerii la fumul de tutun, prin elaborarea și punerea în aplicare a metodelor de colectare şi analiză a datelor relevante;
3. monitorizarea calităţii aerului în spaţiile publice închise unde este interzis fumatul;
4. monitorizarea producerii, importului și comercializării tutunului şi produselor din tutun și a activităților legate de acestea;
5. promovarea unui stil de viață fără tutun prin elaborarea și implementarea politicilor de încurajare și stimulare a renunțării la consumul produselor din tutun;

(2) Ministerul Educaţiei de comun acord cu Ministerul Sănătăţii este responsabil de includerea în curricula de învăţământ preuniversitar şi universitar a subiectelor privind riscurile pentru sănătate a consumului produselor din tutun şi expunerii la fumul de tutun, precum şi a beneficiilor renunţării la fumat şi adoptării unui stil de viaţă fără tutun”.

20.Se completează cu articolul 191, articolul 192 şi articolul 193 cu următorul cuprins:

**„Articolul 191.** Măsurile de reducere a dependenţei de fumat şi stimularea renunţării la tutun

1. Instituțiile de învățământ medical de orice nivel vor include în programele de instruire și educație continuă metodele de diagnostic, tratament a dependenţei de tutun şi a serviciilor de consultanţă pentru renunţarea la consumul produselor din tutun.
2. Ministerul Sănătăţii organizează sistemul de acordare a serviciilor de consiliere privind abandonarea fumatului şi de tratament a dependenţei de tutun.

**Articolul 192**. Colaborarea intersectorială

1. Guvernul aprobă şi actualizează periodic documente de politici publice intersectoriale comprehensive în domeniul controlului tutunului.
2. Activităţile legate de coordonarea implementării documentelor de politici publice intersectoriale comprehensive în domeniul controlului tutunului sunt realizate de Consiliul Naţional Coordonator în domeniul Controlului Tutunului, denumit în continuare *Consiliul Naţional*.
3. Consiliul Naţional se instituie de către Guvern în calitate de organ consultativ, fără statut de persoană juridică.
4. Regulamentul Consiliului Naţional se aprobă de către Guvern.
5. Consiliul Naţional are următoarele atribuţii:

a) coordonează implementarea documentelor de politici publice intersectoriale comprehensive în domeniul controlului tutunului;

b) asigură participarea părţilor interesate în procesul de elaborare, monitorizare şi implementare a activităţilor de control asupra plasării pe piață și consumului produselor din tutun în Republica Moldova şi contribuie la stabilirea legăturilor durabile între toţi factorii-cheie de decizie, implicaţi în elaborarea, promovarea şi implementarea legislaţiei şi a politicilor publice în domeniul controlului tutunului ;

c) promovează parteneriatul intersectorial între instituţiile de stat, internaţionale şi neguvernamentale pentru un mai bun control asupra respectării reglementărilor privind modul şi condiţiile realizării de către autoritățile publice a controlului asupra plasării pe piaţă și consumului produselor din tutun şi asigură dialogul reciproc eficient între organizaţiile guvernamentale şi neguvernamentale din Republica Moldova şi de peste hotare;

d) coordonează procesul intersectorial de elaborare şi de ajustare a legislaţiei în domeniul controlului asupra plasării pe piaţă şi consumul produselor din tutun la prevederile Convenției-cadru a Organizației Mondiale a Sănătății şi la legislaţia comunitară, precum şi procesul de implementare a legislaţiei şi a documentelor de politici publice în domeniu;
    e) facilitează colaborarea intersectorială pentru elaborarea politicilor publice destinate controlului tutunului, coordonând punerea în aplicare ale acestora.

**Articolul 193.** Finanţarea acţiunilor de control al tutunului

1. Guvernul va aloca resursele necesare pentru finanţarea măsurilor de control al tutunului pentru încurajarea unui stil de viaţă fără tutun şi renunţare la fumat.

 (2) Mijloacele prevăzute la alin. (1) se constituie din alocațiile de la bugetul public național, inclusiv provenite din taxele pentru produsele din tutun și sunt prevăzute anual în Legea bugetului de stat și în Legea Fondurilor Asigurării Obligatorii de Asistență Medicală pentru finanţarea programelor naţionale de control al tutunului.”

21. Articolul 20 ca avea următorul cuprins:

**„Articolul 20.** Răspunderea pentru încălcarea prezentei legi

(1) Nerespectarea prevederilor prezentei legi atrage răspunderea stabilită de legislaţia în vigoare.

 (2) Produsele din tutun fabricate, importate sau comercializate cu încălcarea cerinţelor prezentei legi se confiscă în modul prevăzut de legislație. Produsele din tutun confiscate urmează a fi distruse. Procedura de distrugere a produselor din tutun confiscate se stabileşte de Guvern.

(3) Orice persoană are dreptul la satisfacţia efectivă pentru dauna cauzată de consumul produselor din tutun şi/sau expunerea la fumul de tutun, în baza hotărârii instanței de judecată competente, de la producătorul de țigări sau persoana juridică responsabilă de locul de muncă sau spațiul public închis sau semiînchis în care se fumează.

 (4) Nerespectarea legislației privind protecția contra expunerii la fumul de tutun în spațiile publice închise, semiînchise, locurile de muncă şi transportul public de către agenţii economici, activitatea cărora este autorizată sau licenţiată, constatată repetat de către instituţiile Serviciului de supraveghere de stat a sănătăţii publice, conduce la retragerea autorizaţiei sau a licenţei. Autoritatea competentă retrage autorizaţia sau licenţa în baza demersului motivat al medicului şef sanitar de stat din unitatea administrativ-teritorială respectivă.”

**Art.II.** – Codul contravenţional al Republicii Moldova nr.218-XVI din 24 octombrie 2008 (Monitorul Oficial al Republicii Moldova, 2009, nr. 3–6, art. 15), cu modificările ulterioare, se modifică după cum urmează:

1. Articolul 91:

Alineatul (1) va avea următorul cuprins:

”(1) Consumul de băuturi alcoolice în locuri interzise, altele decât cele specificate la art.203 alin. (3), se sancţionează cu amendă de la 30 la 50 unităţi convenţionale. ”.

Alineatul (2) se exclude.

2. Se completează cu articolul 911 cu următorul cuprins:

„**Articolul 911**. Încălcarea legislaţiei privind controlul asupra plasării pe piață și consumul produselor din tutun

(1) Importul, plasarea pe piață și comercializarea produselor din tutun neambalate și neetichetate în conformitate cu prevederile legale se sancţionează cu amendă de la 130 la 150 unităţi convenţionale aplicată persoanei fizice, cu amendă de la 450 la 500 unităţi convenţionale aplicată persoanei juridice, cu privarea de dreptul de a desfășura o anumită activitate de la 6 luni la un an.

(2) Importul, plasarea pe piaţă sau comercializarea produselor alimentare care conțin nicotină, produselor alimentare, jucăriilor şi/sau a altor produse care fac asociere cu produsele din tutun se sancţionează cu amendă de la 120 la 150 unităţi convenţionale aplicată persoanei fizice, cu amendă de la 450 la 500 unităţi convenţionale aplicată persoanei juridice, cu privarea de dreptul de a desfășura o anumită activitate de la 6 luni la un an”.

(3) Plasarea pe piaţă sau comercializarea produselor din tutun care nu se fumează, a produselor care conțin nicotină adăugată, în cantități mai mari decât cele prevăzute în legislația privind controlul tutunului, a produselor din ierburi pentru fumat se sancţionează cu amendă de la 130 la 150 unităţi convenţionale aplicată persoanei fizice, cu amendă de la 450 la 500 unităţi convenţionale aplicată persoanei juridice, cu privarea de dreptul de a desfășura o anumită activitate de la 6 luni la un an.

(4) Plasarea pe piață a produselor din tutun care conțin cantități de substanțe toxice peste limitele stabilite de legislația în vigoare se sancționează cu amendă de la 120 la 150 unităţi convenţionale, aplicată persoanei fizice, de la 450 la 500 unități convenționale aplicată persoanei juridice cu privarea de dreptul de a desfășura o anumită activitate de la 6 luni la un an.

(5) Comercializarea produselor din tutun în alt mod decât prin vânzare-cumpărare așa ca vânzătorul și cumpărătorul să se afle fizic unul în prezența altuia se sancționează cu amendă de la 120 la150 unități convenționale, aplicată persoanei fizice, cu amendă de la 400 la 450 unități convenționale, aplicată persoanei juridice.

(6) Expunerea vizibilă a produselor din tutun în spațiile comerciale accesibile publicului se sancționează cu amendă de la 120 la 150 unităţi convenţionale aplicată persoanei fizice, de la 400 la 450 unități convenționale aplicată persoanei cu funcții de răspundere, de la 450 la 500 unități convenționale, aplicată persoanei juridice”.

(7) Neafişarea, la loc vizibil în unităţile comerciale, a informaţiei privind interzicerea vânzării produselor din tutun persoanelor sub vârsta de 18 ani se sancționează cu amendă de la 250 la 300 unități convenționale aplicată persoanei cu funcții de răspundere, de la 350 la 400 unități convenționale aplicată persoanei juridice, cu sau fără privarea de dreptul de a desfășura o anumită activitate de la 6 luni la un an.

(8) Comercializarea de produse din tutun minorilor sau vânzarea de produse din tutun fără a verifica în modul stabilit de legislație vârsta cumpărătorului se sancţionează cu amendă de la 120 la 150 unităţi convenţionale aplicată persoanei fizice.

(9) Plasarea pe piață a produselor din tutun care conțin ingrediente interzise de legislația în vigoare în domeniul controlului tutunului se sancționează cu amendă de la 450 la 500 unități convenționale aplicată persoanei juridice.

(10) Plasarea pe piață a produselor din tutun, care conțin elemente de prezentare și etichetare a produselor din tutun false, înșelătoare, care creează impresie eronată referitor la caracteristicile, efectele asupra sănătății, pericolele și emisiile produselor din tutun, care sugerează că un produs din tutun este mai puțin dăunător sau că are efecte vitalizante, energizante, vindecătoare, de întinerire, naturale, organice sau alte efecte pozitive pentru sănătate sau sociale ori se referă la aroma, gustul sau prezența ori absența aromatizatorilor și/sau a altor aditivi se sancționează cu amendă de la 400 la 450 unități convenționale aplicată persoanei juridice.

(11) Plasarea pe piață a produselor din tutun fără identificatorul unic se sancționează cu amendă de la 400 la 450 unități convenționale aplicată persoanei juridice, cu sau fără privarea de dreptul de a desfășura o anumită activitate de la 6 luni la 1 an.

(12) Utilizarea denumirilor mărcilor comerciale ale produselor din tutun la promovarea altor produse sau servicii, a mărcilor comerciale ale altor produse sau servicii la promovarea produselor din tutun, precum şi a accesoriilor pentru fumat (scrumiere şi brichete cu branduri) în scopul promovării directe sau indirecte a produselor din tutun se sancționează cu amendă de la 120 la 150 unităţi convenţionale, aplicată persoanei fizice, de la 450 la 500 unități convenționale aplicată persoanei juridice cu privarea de dreptul de a desfășura o anumită activitate de la 6 luni la un an.

 (13) Neprezentarea Centrului Național de Sănătate Publică în termenii stabiliți a informaţiei cerute în conformitate cu Legea privind controlul tutunului și/sau prezentarea informației neveridice și incomplete se sancţionează cu amendă de la 400 la 450 unități convenționale, aplicată persoanei cu funcții de răspundere, de la 450 la 500 unităţi convenţionale, aplicată persoanei juridice, cu privarea de dreptul de a desfășura o anumită activitate de la 6 luni la un an.

(14) Neafișarea simbolurilor ce interzic fumatul se sancționează cu amendă de la 250 la 300 unități convenționale aplicată persoanei cu funcții de răspundere, de la 350 la 400 unități convenționale aplicată persoanei juridice, cu sau fără privarea de dreptul de a desfășura o anumită activitate de la 6 luni la un an.

 (15) Admiterea fumatului în spaţiile publice închise și semiînchise, la locurile de muncă, și în alte locuri interzise de legislația în vigoare, se sancționează cu amendă de la 350 la 400 unități convenționale aplicată persoanei cu funcții de răspundere, de la 450 la 500 unități convenționale aplicată persoanei juridice cu privarea de dreptul de a desfășura o anumită activitate de la 6 luni la un an.

(16) Admiterea fumatului în transportul public se sancționează cu amendă de la 130 la 150 unităţi convenţionale aplicată persoanei fizice, de la 150 la 200 unități convenționale aplicată persoanei cu funcții de răspundere, de la 450 la 500 unități convenționale aplicată persoanei juridice cu privarea de dreptul de a desfășura o anumită activitate de la 6 luni la un an.

(17) Fumatul în spațiile publice închise și semiînchise, la locurile de muncă, spațiile publice deschise administrate de instituțiile medico-sanitare, de învățământ, autoritățile administrației publice centrale și locale, inclusiv pe teritoriile aferente acestora, în raza de 10 metri de la intrarea în spațiile publice închise și locurile de muncă, de la ferestrele care se deschid și de la locurile/instalațiile de captare a aerului pentru spațiile publice închise și pentru locurile de muncă, se sancţionează cu amendă de la 50 la 70 unităţi convenţionale aplicată persoanei fizice.

(18) Fumatul în mijloacele de transport public, în stațiile de transport public și în raza de 10 metri de la acestea, parcurile și terenurile de joacă și distracții pentru copii, pe stadioane, arene, piețe și alte spaţii publice deschise pe durata evenimentelor publice distractive sau de alt gen, se sancţionează cu amendă de la 50 la 70 unităţi convenţionale aplicată persoanei fizice.

 3. Articolul 203, alineatul (3) se exclude.

4. Se completează cu articolul 3641 cu următorul cuprins:

„**Articolul 3641**. Încălcarea legislaţiei cu privire la publicitatea şi sponsorizarea produselor din tutun

(1) Amplasarea şi/sau difuzarea publicităţii în favoarea produselor din tutun, stimularea vânzărilor şi promovarea produselor din tutun prin sponsorizarea care promovează direct sau indirect produsele de tutun sau sugerează consumul produselor din tutun se sancţionează cu amendă de la 140 la 150 unităţi convenţionale aplicată persoanei fizice, cu amendă de la 450 la 500 unităţi convenţionale aplicată persoanei juridice cu privarea de dreptul de a desfășura o anumită activitate de la 6 luni la un an și suspendarea irevocabilă a activității în cazul încălcării repetate a legislației pe parcursul a trei ani.

(2) Utilizarea denumirilor mărcilor produselor din tutun la promovarea altor produse şi servicii, a accesoriilor pentru fumat în scopul promovării directe sau indirecte a produselor din tutun, oferirea promoţională sau ca cadou a produselor din tutun se sancţionează cu amendă de la 100 la 120 unităţi convenţionale aplicată persoanei fizice, cu amendă de la 400 la 450 unităţi convenţionale aplicată persoanei juridice cu privarea de dreptul de a desfășura o anumită activitate de la 6 luni la un an”.

5. La articolul 400, alineatul (1), după cifrele ”89-91” se completează cu cuvintele ”911 alin. (16) și alin. (18)”.

6. La articolul 406 alineatul (1), cuvintele „la art.80-83, 115, 268-271, 276” se substituie cu cuvintele „la art.80-83, 911 alin. (1) – (15) și alin. (17), 115, 268-271, 276 și art.3641”.

**Art. III.** – Legea nr.1227 din 27.06.1997 cu privire la publicitate (Monitorul Oficial al Republicii Moldova, 1997, nr. 67-68 , art.555) cu modificările şi completările ulterioare, se modifică şi se completează după cum urmează:

1. Articolul 19, alineatele (2) şi (3) vor avea următorul cuprins:

„(2) Se interzice orice formă directă sau indirectă de publicitate în favoarea produselor din tutun, inclusiv publicitatea la radio şi televiziune, în presa scrisă, în serviciile cinematografice, video, informaţionale, cu folosirea reţelelor telefonice și telegrafice, publicitatea exterioară şi cea interioară, publicitatea în exteriorul şi interiorul locurilor de comerţ a produselor din tutun, publicitatea pe mijloacele de transport şi prin intermediul trimiterilor poştale şi publicitatea pe accesoriile de fumat și oricare alt tip de publicitate.

(3) Se exceptează de la prevederile alin.(2) publicaţiile destinate exclusiv profesioniştilor din domeniul comerţului cu tutun”.

2. Articolul 22 se completează cu alineatul (7) cu următorul cuprins:

„(7) Se interzice stimularea vânzărilor şi promovarea produselor din tutun prin sponsorizare, inclusiv prin acțiuni de sponsorizare sau de susținere în alt mod a unor acțiuni sau inițiative publice sau comerciale, în rezultatul cărora marca comercială a produsului din tutun sau numele producătorului pot deveni vizibile sau informația despre relația cu evenimentul accesibilă publicului. Se interzice orice activitate care induce în eroare sau creează o închipuire eronată despre caracteristicile produselor din tutun şi despre impactul acestora asupra sănătăţii.”

1. Articolul 28:

Alineatul (1):

litera b) va avea următorul cuprins:

„b) expediază agenţilor de publicitate şi sponsorilor dispoziţii de încetare a încălcărilor legislaţiei cu privire la publicitate”;

La alineatul (2), după sintagma ”agenții de publicitate” se include sintagma ”și sponsorii”.

**Art.IV.-** Legea nr.10 din 3 februarie 2009 privind supravegherea de stat a sănătății publice (Monitorul Oficial al Republicii Moldova, 2009, nr.67, art.183) cu modificările și completările ulterioare, se modifică și se completează după cum urmează:

1. Articolul 16 alineatul (8) va avea următorul cuprins:

”(8) Centrul Național de Sănătate Publică:

1. asigură fundamentarea politicilor publice în domeniul controlului tutunului, elaborează proiecte de regulamente sanitare, metodologii și alte acte destinate asigurării protecţiei sănătăţii populaţiei de consecinţele consumului produselor din tutun şi expunerii la fumul de tutun , asigură activități și expertize înalt specializate, oferă suport metodico-practic în domeniul controlului tutunului;
2. asigură colectarea, analiza și difuzarea informațiilor despre circulația tutunului, a produselor din tutun pe piața internă a Republicii Moldova și activitățile legate de acestea, precum și despre ingredientele produselor din tutun și conținutul substanțelor nocive în produsele din tutun;
3. asigură evaluarea riscului consumului produselor din tutun și expunerii la fumul de tutun și comunicarea acestuia către Ministerul Sănătății și alte autorități, precum și către populație.
4. asigură verificarea conformității informațiilor/rapoartelor prezentate de agenții economici care produc, importă, depozitează și comercializează produse din tutun, și aplică sancțiuni în conformitate cu legislația în vigoare;
5. asigură colectarea și evaluarea notificărilor referitoare la produsele din tutun noi sau cu compoziția modificată”.
6. Articolul 18 alineatul (2) se completează cu următoarele puncte:

”9) să verifice respectarea legislației privind importul, producerea, ambalarea, etichetarea, inclusiv aplicarea avertismentelor privind dauna fumatului pe produsele din tutun și comercializarea produselor din tutun și să aplice sancțiuni în conformitate cu legislația în vigoare;

10) să verifice afişarea simbolurilor ce interzic fumatul şi să aplice sancţiuni în conformitate cu legislaţia în vigoare;

11) să verifice respectarea legislației, să aplice sancţiuni în conformitate cu legislaţia în vigoare, privind interzicerea:

a) publicității produselor din tutun;

b) plasării pe piață a altor produse din tutun decât produsele din tutun care se fumează, precum și a produselor care conțin nicotină adăugată, în cantităţi mai mari decât cele prevăzute de legislaţia privind controlul tutunului, produselor alimentare care conțin nicotină, a produselor din ierburi care se fumează;

c) prezentării produselor alimentare, jucăriilor şi a altor produse care fac asociere cu produsele din tutun;

d) utilizării denumirilor mărcilor comerciale ale produselor din tutun la promovarea altor produse sau servicii, precum şi a mărcilor comerciale ale altor produse sau servicii la promovarea produselor din tutun;

e) utilizării accesoriilor pentru fumat (scrumiere, brichete) în scopul promovării directe sau indirecte a produselor din tutun;

f) comercializării jucăriilor, produselor alimentare şi a altor produse care fac asociere cu produsele de tutun;

g) expunerii vizibile a produselor din tutun în spațiile comerciale accesibile publicului;

h) comercializării produselor din tutun în alt mod decât vânzarea-cumpărarea în care vânzătorul și cumpărătorul se află în același loc fizic;

i) fumatului în spaţiile publice închise şi semiînchise, locurile de muncă, în spațiile publice deschise administrate de instituțiile medico-sanitare, de învățământ, autoritățile administrației publice centrale și locale, inclusiv pe teritoriile aferente acestora, în raza de 10 metri de la intrarea în spațiile publice închise și locurile de muncă, de la ferestrele care se deschid și de la locurile/instalațiile de captare a aerului pentru spațiile publice închise și pentru locurile de muncă;

12) să preleveze contra cost probe de tutun şi de produse din tutun plasate pe piaţa internă pentru verificarea conformităţii cu legislația privind reglementarea plasării pe piață și consumului produselor din tutun. Costurile pentru procurarea şi investigarea probelor sunt prevăzute anual, în buget tul de stat, pentru Ministerul Sănătăţii;

13) să înainteze propuneri organului de licenţiere privind retragerea licenţei pentru importul, fabricarea şi comercializarea angro a produselor din tutun, în cazurile prevăzute de Legea privind controlul tutunului ”

3. Articolul 31 se completează cu următorul alineat:

 ”(2) Instituţiile, întreprinderile şi organizaţiile indiferent de forma de proprietate sunt obligate să pună la dispoziţia reprezentanţilor autorizați cu drept de control de stat în sănătatea publică ai Serviciului de Supraveghere de Stat a Sănătății Publice tutunul şi produsele din tutun şi documentele aferente acestora pentru verificarea conformităţii cu legislația privind controlul tutunului”.

**Art. V.-** Legea nr.320 din 27 decembrie 2012 cu privire la activitatea poliției și statutul polițistului (Monitorul Oficial al Republicii Moldova, 2013, nr.42-47, art.145) se completează după cum urmează:

Alineatul (5) din articolul 25 se completează cu punctul 30) cu următorul cuprins:

”30) să asigure respectarea legislației privind interzicerea fumatului în mijloacele de transport public, în stațiile de transport public și în raza de 10 metri de la acestea, parcurile și terenurile de joacă și distracții pentru copii, pe stadioane, arene, piețe și alte spaţii publice deschise pe durata evenimentelor publice distractive sau de alt gen.

31) să constate, la solicitarea patronilor, managerilor, a personalului întreprinderilor şi a populaţiei, încălcarea legislaţiei privind interzicerea fumatului în spaţiile publice de către persoane fizice şi să aplice sancţiunile prevăzute de legislaţia în vigoare.”

**Art. VII.-** Legea nr.1585 din 27 februarie 1998 cu privire la asigurarea obligatorie de asistență medicală (Monitorul Oficial al Republicii Moldova, 1998, nr.38-39, art.280) cu modificările și completările ulterioare, se modifică și se completează după cum urmează:

1. Articolul 12, alineatul (2) se completează cu litera f) cu următorul cuprins:

„f) să înainteze acțiuni în justiție împotriva angajatorilor și persoanelor juridice responsabile pentru gestiunea spațiilor publice închise sau semiînchise, precum si a locurilor de muncă, ce au admis fumatul, întru compensarea cheltuielilor legate de tratamentul persoanelor bolnave, îmbolnăvirea cărora a fost cauzată de expunerea la fumul de tutun.”

**Art. VIII.-** **DISPOZIŢII FINALE ŞI TRANZITORII**

(1) Prezenta lege intră în vigoare la data publicării, cu excepţia articolelor art.132, art.133 şi 138 din Legea privind controlul tutunului care intra in vigoare de la data de 01.01.2015 şi a art.1314, din Legea privind controlul tutunului care intră în vigoare de la data de 01.07.2015.

(2) Până la data intrării în vigoare a normelor stabilite la articolele menționate la alineatul (1) al prezentului articol se aplică articolele 11 și 16 din Legea nr. 278 din 14 decembrie 2007 cu privire la tutun și la articolele din tutun.

(3) Guvernul în termen de 30 de zile de la data intrării în vigoare a prezentei legi va asigura republicarea cu renumerotarea articolelor Legii nr.278 din 14.12.2007 privind controlul tutunului, în conformitate cu prevederile Legii privind actele legislative nr. 780 din 27 decembrie 2001.

(4) Guvernul, în termen de 6 luni, va aduce actele sale normative în concordanţă cu prezenta lege.

 **PREŞEDINTELE PARLAMENTULUI Igor CORMAN**